Snedkernes Efterårsudstilling
Snedkernes Efterårsudstilling, SE, sammenslutning af møbeldesignere, stiftet 1981. SE afholder en årlig udstilling for bl.a. at formidle samarbejde mellem medlemmerne og møbelindustrien. 
Udstillingerne afholdes siden 1997 i Kunstindustrimuseet, hvor Københavns Snedkerlaug 1927-66 holdt de berømte årlige møbeludstillinger, der var med til at give dansk møbelkunst en markant opblomstring og et internationalt ry.